10.2.2009 Jurnalul Oficial al Uniunii Europene L 39/33 REGULAMENTUL (CE) NR. 121/2009 AL COMISIEI din 9 februarie 2009 de stabilire a sumei suplimentare care trebuie plătită în Bulgaria pentru piersicile destinate prelucrării în anul de comercializare 2007/2008, în conformitate cu Regulamentul (CE) nr. 679/2007 COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Tratatul de aderare a Bulgariei şi a României, având în vedere Actul de aderare a Bulgariei și a României, având în vedere Regulamentul (CE) nr. 679/2007 al Comisiei din 18 iunie 2007 de stabilire, pentru anul de comercializare 2007/2008, a valorii ajutorului pentru piersicile destinate prelu- crării ('), în special articolul 2 alineatul (1), întrucât: (1)  În temeiul articolului 39 alineatul (2) din Regulamentul (CE) nr. 1535/2003 al Comisiei din 29 august 2003 privind normele de aplicare a Regulamentului (CE) nr. 2201/96 al Consiliului în ceea ce privește sistemul de ajutor în sectorul produselor prelucrate pe bază de fructe și legume (?), Bulgaria a informat Comisia că, în anul de comercializare 2007/2008, ajutorul pentru prelucrare în cadrul acestui sistem a fost acordat pentru 119,46 tone de piersici. Prin urmare, nu a fost depășit pragul de prelucrare prevăzut pentru acest stat membru în anexa III la Regulamentul (CE) nr. 2201/96 al Consi- liului (?). Este deci necesar să se plătească o sumă supli- mentară de 11,92 EUR per tonă pentru cantitatea menționată mai sus. (2)  Pentru anul de comercializare 2007/2008, producătorii din România nu au depus nicio cerere de ajutor având ca obiect piersicile destinate prelucrării. În consecință, nu este necesar să se plătească nicio sumă suplimentară în acest stat membru pentru anul de comercializare menționat, ADOPTĂ PREZENTUL REGULAMENT: Articolul 1 În Bulgaria se plăteşte, pentru anul de comercializare 2007/2008, o sumă suplimentară, prevăzută la articolul 2 alineatul (1) din Regulamentul (CE) nr. 679/2007, în valoare de 11,92 EUR per tonă de piersici destinate prelucrării. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 9 februarie 2009. Pentru Comisie Mariann FISCHER BOEL Membru al Comisiei () JO L 157, 19.6.2007, p. 12. () JO L 218, 30.8.2003, p. 14. () JO L 297, 21.11.1996, p. 29.